Jerry Carl

Jerry Lee Carl Jr. (født 17. juni 1958 i Mobile i Alabama) er en amerikansk politiker og forretningsmann som har representert Alabamas 1. kongressdistrikt i Representantenes hus siden 2021. Han satt i fylkesstyret i Mobile County fra 2012 til 2020.
I 2019 annonserte Carl at han skulle stille til valg for setet som skulle stå tomt etter republikaneren Bradley Byrne. I republikanernes primærvalg sikret han nominasjonen over tidligere delstatssenator Bill Hightower, og slo deretter demokraten James Averhart i valget.
Carl er en av 147 republikanske folkevalgte som stemte mot godkjennelsen av valgmannsstemmene etter presidentvalget i 2020.


== Tidlig liv og utdannelse ==
Carl kommer fra Mobile i Alabama og ble uteksaminert fra Sylacauga High School i 1977. Han gikk en stund på Lake City Community College (nå Florida Gateway College) før han flyttet tilbake til Mobile for å starte sin første bedrift.


== Karriere ==
Etter at han forlot college jobbet Carl for Alabama Power, før han ble selger for forskjellige selskaper i Mobile gjennom Burford Equipment Company. I 1989 stiftet han Stat Medical, som solgte medisinsk utstyr. Han jobbet senere som manager med Rotech Medical før han startet et eiendomsutviklingsselskap. I 2003 stiftet han Carl and Associates, og senere startet han Cricket and Butterfly, LLC.
Carl stilte til valg til fylkestyret i 2012. Han slo den sittende Mike Dean i republikanernes primærvalg i april og vant valget i november. I 2016 ble han gjenvalgt med en seier over republikaneren Margie Wilcox. I 2019 ble Carl valg til leder av fylkesstyret.


== Representantenes hus ==


=== Valg ===


==== 2020 ====
I juni 2020 annonserte Carl at han skulle stille i 1. distrikt, som kom til å stå tomt etter republikaneren Bradley Byrne. Han stilte mot tidligere delstatssenator Bill Hightower, medlem av delstatens representantenes hus Chris Pringle og to andre i republikanernes primærvalg. Carl vant en knapp seier over Hightower og de to gikk videre til et runoffvalg. Carl vant deretter over demokraten James Averhart i valget med 64,4 % av stemmene.Distriktet har vært republikansk siden 1965, og representeres generelt sett av representanter som blir sittende over lengre tid. Da Carl ble tatt i ed 2. januar 2021 ble han bare den syvende personen til å holde mandatet siden 1919; fem av hans seks forgjengere ble sittende i over ti år.


==== 2022 ====
Carl ble gjenvalgt i 2022.


=== Mandatsperiode ===


==== Den 117. amerikanske kongress (2021–nå) ====

Noe av det første Carl gjorde i kongressen var å stemme mot den andre riksrettssaken mot Trump. Han sa at han stemte mot fordi han mente at anklagen «failed to reach the necessary threshold for impeachment.» Han beskrev også riksrettssaken som «Nancy Pelosi's personal vendetta against President Trump.» Carl stemte mot the American Rescue Plan i mars 2021 og sa at lovforslaget var «rushed» ettersom det kom for snart etter vedtaket av the Consolidated Appropriations Act, 2021 og at det var for omfattende og ville ført til en høyere statsgjeld.Per januar 2022 hadde Carl stemt i samsvar med Joe Bidens posisjoner 8 % av tiden.


== Politiske posisjoner ==
Carl beskriver seg selv som konservativ.


=== Abort ===
Carl er en abortmotstander og sa i en reklame under valgkampen at «it's immoral to stop a beating heart». Han har lovet å «protect the unborn.»


=== Innvandring ===
Carl støttet Trumps grensemur på grensen mellom USA og Mexico og sa at «Jerry will stand with Trump, build the wall and end handouts for lawbreaking illegals.»


=== Våpenpolitikk ===
Carl har sagt at «As a conservative, he'll stop liberals from destroying the Second Amendment.»" National Rifle Associations Political Victory Fund støttet ham i 2020 da han støttet retten til å bære våpen skjult.


=== Riksrettssaken mot Donald Trump og presidentvalget 2020 ===
Carl stemte mot den andre riksrettssaken mot Donald Trump og stemte også for protestene mot godkjennelsen av valgmannsstemmene fra Pennsylvania og Arizona under opptellingen av valgmannsstemmene i 2021.


=== Klimaendringer ===
Carl var mot president Joe Bidens midlertidige stans av videre boring etter olje og gass, som Carl påstod at kom til å koste Alabama 24 000 arbeidsplasser.


== Valgresultater ==


== Privatliv ==
Carl giftet seg med Tina i 1981. Paret har to barn.


== Referanser ==


== Eksterne lenker ==
Representative Jerry Carl
Jerry Carl for Congress

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Biografi, stemmegivingsoversikt, og oppslutning hos interessegrupper hos Project Vote Smart